Koordinatės: 48°41′46,4″ š. pl. 6°10′35,6″ r. ilg.﻿ / ﻿48.68333°š. pl. 6.16667°r. ilg.﻿ / 48.68333; 6.16667

|  |
| --- |
| Lotaringijos universitetas |
|  |
| lot. *Universitas Lotharingiae* |
| Įkurtas | 2012 m. (1572 m.) |
| Tipas | valstybinis |
| Biudžetas | 562 mln. eurų (2013) |
| Prezidentas | Pierre Mutzenhardt |
| Darbuotojų | 6803 |
| Studentų | 52 478 (2013) |
| Bakalaurai | 22 610 |
| Magistrantai | 9 858 |
| Doktorantai | 1 736 (2012) |
| Vieta | Nansi ir Mecas, Prancūzija |
| Svetainė | www.univ-lorraine.fr |

**Lotaringijos universitetas** (pranc. *Université de Lorraine*) – Prancūzijos Lotaringijos regiono Nansi ir Meco miestuose veikianti valstybinė aukštoji mokykla; įkurta 2012 m. susijungus Nansi universitetui ir Meco universitetui.

Priešistorė
-----------

Mecenato Stanislovo Leščinskio skulptūra ant senojo Nansi universiteto pastato
Iki pat XVI a. Lotaringija savo aukštosios mokyklos neturėjo, kol hercogas Karolis III ir jo pusbrolis kardinolas Šarlis de Gizas kartu nusprendė įkurti universitetą. Jis turėjo būti atidarytas trijų vyskupijų teritorijų sandūroje esančiame Pont a Musono miestelyje. Popiežius Grigalius XIII, kurį laiką abejojęs dėl tokio sumanymo, savo bulėje „In Supereminenti" 1572 m. gruodžio 5 d. galiausiai leidimą davė, ir aukštoji mokykla pradėjo veikti. 1769 m. jėzuitų valdomas universitetas buvo perkeltas į Nansi, o 1793 m. Nacionalinis Konventas jį uždarė.

XIX a. universitetas buvo vėl atidarytas, jis įsikūrė 1864 m. atidarytuose naujuosiuose rūmuose *Karno* aikštėje. XX a. antrojoje pusėje stipriai išsiplėtė, nauji mokomieji korpusai buvo pastatyti Nansi priemiestyje. 1970 m. ši aukštoji mokykla skilo į gamtos mokslų universitetą Nansi I, humanitarinį universitetą Nansi II ir Lotaringijos nacionalinį politechnikos institutą. Vėlesnė patirtis parodė, kad šis sprendimas nebuvo geras.

Istorija
--------

Lotaringijos aukštųjų mokyklų vienijimosi procesas prasidėjo 2007 m. kai viename junginyje vėl susitelkė Anri Puankarė universitetas Nansi I, universitetas Nansi II ir Lotaringijos nacionalinis politechnikos institutas. Naujoji organizacija pasivadino Nansi universitetu.

Pastaroji aukštoji mokykla 2009 m. nusprendė susijungti su Meco miesto Polio Verleno universitetu. Porą metų šio proceso sąlygos buvo derinamos, ir 2011 m. rugsėjo 22 d. naujasis Lotaringijos universitetas ėmė formuotis. Jam buvo suteiktas *Grand établissement* statusas, leidžiantis vystyti švietėjišką ir mokslo tiriamąją veiklą. 2012 m. sausio 1 d. jungimasis buvo užbaigtas, ir Lotaringijos universitetas pradėjo savo veiklą.

Dabartis
--------

2018 m. Pasauliniame universitetų reitinge QS World University Rankings Lotaringijos universitetas užėmė 801–1000 vietą.
Po susijungimo senieji fakultetai išliko, tik jie įėjo į naujai suformuotus stambius akademinius padalinius (pranc. *collégiums*):

* Meno, literatūros ir kalbų;
* Teisės, ekonomikos ir vadybos;
* Politechnikos institutas;
* Vadybos ir inovacijų;
* Tarpdisciplininių mokslų;
* Sveikatinimo;
* Mokslo ir technologijų;
* Humanitarinių ir socialinių mokslų;
* Technologijų.

Išnašos
-------

1. 1 2  „Portrait d'université. En Lorraine, l'an II de la fusion". www.letudiant.fr. 2013-10-24. Suarchyvuotas originalas 2014-04-08. Nuoroda tikrinta 2014-04-08. `{{cite web}}`: Nežinomas parametras `|dead-url=` ignoruotas (`|url-status=` suggested) (pagalba)
2. ↑  „Recherche et Innovation (fr)". University of Lorraine. 2013-07-25. Nuoroda tikrinta 2014-04-08.
3. ↑  Įkūrimo dokumentas // www.legifrance.gouv.fr
4. ↑  QS World University Rankings 2018 // www.topuniversities.com
5. ↑  Universiteto kolegiumai // vers.univ-lorraine.fr

Šaltiniai
---------

* L’Histoire de l’Université de Nancy // histoire.univ.nancy.free.fr/
* Nancy universite // www.nancy-universite.fr Archyvuota kopija 2007-10-28 iš Wayback Machine projekto.
* Institut National Polytechnique de Lorraine // www.inpl-nancy.fr
* Université de la Grande Région (de), (en), (fr) // www.uni-gr.eu

|  |  |
| --- | --- |
|  | **Vikiteka: Lotaringijos universitetas** – vaizdinė ir garsinė medžiaga  |

Nuorodos
--------

* Universiteto internetinė svetainė // www.univ-lorraine.fr (en), (fr)